jkorsvik/nowiki_second_scrape_merged huggingface dataset:
Solf

Solf (uttales «sålv»; finsk: Sulva) er en tidligere kommune i landskapet Österbotten i Finland. Kommunen hadde 2 483 innbyggere i 1970. Solf var en svenskspråklig kommune (96,7 % svensktalende i 1960).
I 1973 ble bygden Sundom overført til Vasa by. Samme år ble resten av Solf sammen med kommunene Björköby, Kvevlax og Replot slått sammen med Korsholm.
I 2006 vant Solf konkurransen Beste bostedsområde i Finland.


== Eksterne lenker ==
Solfs nettside
Lostpedia

Lostpedia er en wiki-drevet online oppslagsverk for informasjon om den amerikanske TV-serien Lost. Lansert 22. september 2005 av Kevin Croy, nettstedet bruker MediaWiki-programvaren for å opprettholde en brukerskapt informasjonsdatabase. Nettstedets innhold er under en Creative Commons-lisens (by-nc-nd), som betyr at den er gratis tilgjengelig for publikum, men kan ikke brukes til kommersielle formål og bør ikke endres av mennesker som ikke er en del av fellesskapet i nettsiden. Lostpedia støttes av inntektene fra reklame; nettstedet, ikke har gjort informasjon om finansielle detaljer offentlig. Fra og med 23. september 2009 inneholdt nettstedet anslagsvis 5775 artikler. 18. desember 2008 har området ble en del av Wikia.


== Referanser ==


== Eksterne lenker ==
Lostpedia
Scorbé-Clairvaux

Scorbé-Clairvaux er en fransk kommune i departementet Vienne i regionen Nouvelle-Aquitaine vest i Frankrike.


== Befolkningsutvikling ==
Antall innbyggere i kommunen Scorbé-Clairvaux


== Referanser ==


== Eksterne lenker ==
Offisielt nettsted 
(en) Scorbé-Clairvaux – kategori av bilder, video eller lyd på Commons 
Kommunedata INSEE
Mangekamp (friidrett)

For oversikt over andre typer multisport, se mangekamp.Mangekamp innen friidrett består hovedsakelig av mangekampene sjukamp for kvinner og tikamp for menn. Innendørs konkurrerer kvinnene i femkamp, og mennene i sjukamp.


== Kvinner ==
Kvinnenes sjukamp består av øvelsene 100 meter hekk, høydehopp, kulestøt, 200 meter, lengdehopp, spydkast og 800 meter.Kvinnenes femkamp innendørs består av øvelsene 60 meter hekk, høydehopp, kulestøt, lengdehopp og 800 meter.For kvinner var femkamp den offisielle mangekampsøvelsen frem til 1980. Den bestod av øvelsene kulestøt, høydehopp, 100 meter hekk, 200 meter og lengdehopp.


== Menn ==
Mennenes tikamp består av øvelsene 100 meter, lengdehopp, kulestøt, høydehopp, 400 meter, 110 meter hekk, diskoskast, stavhopp, spydkast og 1500 meter.Mennenes sjukamp innendørs består av øvelsene 60 meter, lengdehopp, kulestøt, høydehopp, 60 meter hekk, Stavsprang og 1000 meter.For menn var femkamp olympisk mangekampsøvelse under lekene i 1912, 1920, og 1924. Øvelsene var da lengdehopp, spydkast, 200 meter, diskos og 1500 meter, og ble utført i løpet av en dag. Femkamp for menn var svært vanlig helt frem til vår tid, og er fortsatt konkurranseøvelse, men arrangeres lite.Antikk femkamp er forløperen til friidrettens mangekamp. Den var øvelse fra 708 f.Kr. og bestod av et stadionløp (192,27 meter), diskoskast, spydkast, lengdehopp og bryting.
Fredrik Vogt-Lorentzen

Fredrik Vogt-Lorentzen (født 4. juni 1946 i Oslo, død 13. juli 2015) var en norsk siviløkonom og industrileder. Fra 1988 til 1992 var han administrerende direktør i Elkem.
Lorentzen ble uteksaminert fra Norges Handelshøyskole i 1971 og tok deretter mellomfag i sosiologi. Han var ansatt som divisjonssekretær i Norema fra 1972 til 1975, og var deretter byråsjef i Industridepartementet fra 1976 til 1981. Han ble ansatt i Elkem i 1982 og var verksdirektør fra 1987 til 1988 før han ble utnevnt til konserndirektør. Fra 1992 ble han partner i Isco Group AS og fra 1996 gikk han over til Innovation Strategic Consulting. Han var i 2009 seniorrådgiver i Econ Pöyry der han jobbet med spørsmål relatert til kraftsektoren.
Han har vært styreformann i flere selskaper og organisasjoner, blant annet Industriøkonomisk institutt (1985–86), Europabevegelsen (1992), Norsk Jern Holding (1991–92) og Moss næringsutvikling.


== Kilder ==
Biografi i Hvem Hva Hvor 1989, s. 132.
Biografi i Hvem er hvem? 1993, s. 592.


== Eksterne lenker ==
(en) Fredrik Vogt-Lorentzen på Internet Movie Database 
Fredrik Vogt-Lorentzen i NRK Brennpunkt – Maktbasen.
Otto Homlung

Otto Homlung  (født 1943 i Oslo) er en norsk sceneinstruktør og tidligere teatersjef. Han er utdannet i litteratur- og teatervitenskap.
I 1967 ble han sekretær ved Den Nationale Scene, og  han debuterte der som instruktør i 1968 med teaterstykket Sirkulæret av Václav Havel. Han var fast knyttet til teateret i Bergen fra 1971 til 1973 som instruktør.  Fra 1975 var han frilans instruktør med oppsetninger på flere norske scener. Han hadde stor suksess med oppsetninger som  Medmenneske av Duun ved Riksteatret, Undset ved Nationaltheatret og Juvikfolket av Duun ved Det norske teatret.
I perioden fra 1984 til 1989 var han teatersjef ved Trøndelag Teater. I denne perioden satte han opp en rekke norske stykker til urpremiere. Fra 1990 til 1997 var han teatersjef ved  Det Norske Teatret. I 2005 ble han på nytt teatersjef ved Trøndelag Teater. I Hamsunåret 2009 erklærte Otto Homlung Trøndelag Teater som «Hamsunfri sone», noe som førte til debatt med både støtte- og avstandserklæringer. 
Homlung arbeider som dramaturg ved Det norske teatret.


== Referanser ==


== Kilder ==
www.adressa.no Ragde støtter Homlung
www.snl.no om Otto Homlung


== Eksterne lenker ==
(no) Otto Homlung hos Nationaltheatret 
(no) Otto Homlung hos Sceneweb
Petalax

Petalax (finsk: Petolahti) er en tidligere kommune i landskapet Österbotten i Finland. Kommunen hadde 1 320 innbyggere i 1970. Petalax var en svenskspråklig kommune (99,7 % svensktalende i 1960).
Kommunene Bergö og Petalax ble slått sammen med Malax i 1973.
Kjell Amund Prytz

Kjell Amund Prytz (født  6. mai 1935 i Namsos) er en norsk  offiser som har tjenestegjort for Sjøforsvaret. I 1988 ble han  kontreadmiral og kommandør for sjøstridskreftene i Sør-Norge. Han var Generalinspektør for Sjøforsvaret i perioden fra 1992 til 1995. Han er medlem i Norsk Anchorite Klubb.
Prytz ble uteksaminert fra Sjøkrigsskolen i 1958. Han gjennomførte Sjøforsvarets stabsskole i 1973 og Forsvarets høgskole i 1983.


== Utmerkelser ==
For sin tjeneste i Forsvaret var Prytz tildelt Forsvarsmedaljen med laurbærgren, Forsvarsmedaljen med tre stjerner, Sjøforsvarets vernedyktighetsmedalje med tre stjerner. I tillegg har han blitt tildelt svenske Nordstjerneordenen og amerikanske Legion of Merit. Ut fra bilde er det vanskelig å tyde hvilken grad han hadde av disse, i medaljeboksen er det angitt laveste mulige grad jf. utseendet på båndstripene.


== Referanser ==


== Kilder ==
www.caplex.no
Kongens tause ankermenn, dagbladet.no
Biografi i Hvem er hvem? 1994, s. 437


== Eksterne lenker ==
(en) Kjell Amund Prytz på Internet Movie Database
Harald Halvorsen (advokat)

Harald Halvorsen (født 24. juli 1929, død 1. november 1993) var en norsk høyesterettsadvokat. Han var generalsekretær i Advokatforeningen i perioden 1972–1992.
Halvorsen tok juridisk embedseksamen i 1955. Etter noen år som dommerfullmektig og advokatfullmektig ble han ansatt som sekretær i Den Norske Advokatforening i 1959. I 1967 ble han høyesterettsadvokat («tok advokatur»). Han ble visegeneralsekretær i Advokatforeningen i 1969, før han ble generalsekretær i 1972. Etter han gikk av som leder generalsekretær i 1992, gikk han over i en stilling som spesialrådgiver for hovedstyret i Advokatforeningen.I 1990 ble Halvorsen utnevnt til ridder av 1. klasse av St. Olavs orden for samfunnsnyttig virke.


== Bibliografi (utvalg) ==
Halvorsen, Harald (1984). Advokatvirksomhet : betingelser og krav. Oslo: Den norske advokatforening. ISBN 82-7235-021-1. 
Halvorsen, Harald (1984). ESSEBA 25 years. Oslo: Den norske advokatforening. 
Halvorsen, Harald, red. (1983). Advokaten : rettens og samfunnets tjener : Den norske advokatforening 1908-1983. Oslo: Den norske advokatforening. ISBN 82-7235-015-7. 
Halvorsen, Harald, red. (1983). Advokatbladets grønne midtsider : en samling artikler og foredrag om advokatgjerningen og litt til. Oslo: Den norske advokatforening. ISBN 82-7235-018-1. 


== Referanser ==
Bergö

Bergö er en tidligere kommune i landskapet Österbotten i Finland. Kommunen hadde 642 innbyggere i 1970. Bergö var en svenskspråklig kommune (99,4 % svensktalende i 1960).
Kommunene Bergö og Petalax ble slått sammen med Malax i 1973.
Bergö er en øy i Kvarken rundt 25 km sørvest for Vasa.


== Eksterne lenker ==
Bergös nettside Arkivert 28. september 2007 hos Wayback Machine.
Kanadarøye

Kanadarøye (Salvelinus namaycush) er en fisk i laksefamilien. Arten tilhører samme slekt som arktisk røye og bekkerøye. Den hører naturlig hjemme i det nordlige Nord-Amerika fra Alaska gjennom Canada til de store sjøene nord i USA. Kanadarøye er dessuten satt ut mange andre steder i verden for sportsfiske, blant annet i Trøndelag og på Østlandet i Norge. 
Kanadarøye lever hele livet i innsjøer, og foretrekker kalde og dype sjøer. Ungfisken lever av larver og dyreplankton, men den vokser fort og går tidlig over til fiskeføde hvis det er tilgjengelig.Norsk sportsfiskerekord fram til 2016 var et eksemplar på 6,82 kg, tatt i Lutvann, Oslo den 29.4.2004. Ny rekord ble satt den 1. juni 2016 med en fisk på 10,2 kilo, fanget i Kvesjøen i Trøndelag. Rekorden ble slått på nytt den 6. juni 2017, da Kjell C. Rambech fanget en fisk på 103 cm og 10,36 kilogram.I Norsk svarteliste 2012 var arten vurdert til høy risko. I Fremmedartslista 2018 er den nedgradert til lav risiko på grunn av moderat invasjonspotensial og liten økologisk effekt.


== Referanser ==


== Eksterne lenker ==
(en) kanadarøye – oversikt og omtale av artene i WORMS-databasen 
(en) kanadarøye i Encyclopedia of Life 
(en) kanadarøye i Global Biodiversity Information Facility 
(no) kanadarøye hos Artsdatabanken 
(sv) kanadarøye hos Dyntaxa 
(en) kanadarøye hos Fauna Europaea 
(en) kanadarøye hos FishBase 
(en) kanadarøye hos ITIS 
(en) kanadarøye hos NCBI 
(en) Kategori:Salvelinus namaycush – bilder, video eller lyd på Wikimedia Commons 
(en) Salvelinus namaycush – galleri av bilder, video eller lyd på Wikimedia Commons
Terjärv

Terjärv (finsk: Teerijärvi) er en tidligere kommune i landskapet Österbotten i Finland. Kommunen hadde 2 620 innbyggere i 1963. Terjärv var en svenskspråklig kommune (96,6 % svensktalende i 1960).
Kommunene Nedervetil og Terjärv ble slått sammen med Kronoby i 1969.
Yngve Emil Marcussen

Yngve Emil Marcussen (født 28. februar 1975) er en norsk skuespiller.  
Marcussen underviser i stemmebruk og i prosjektarbeider ved Norsk Skuespillerinstitutt. Han er utdannet fra Mountview Academy of Theatre Arts i London, og i de siste ti årene har han arbeidet som skuespiller ved blant annet Trøndelag Teater, Det Åpne Teater, med cabareter på Caféteatret og i tv-serien om Elias. Samtidig har han også undervist ved blant annet Nordisk Institutt for Scene og Studio og Oslo Barne- og Ungdomsteater,  Norsk Skuespillersenter og Universität zu Köln. Han har også holdt workshops og kurs gjennom ergo;ego og ved Høgskolen i Nord-Trøndelag.


== Eksterne lenker ==
Norsk Skuespillerinstitutt
Operation Hardtack

Operation Hardtack I & II var en serie på 72 atomprøvesprengninger utført av USA i 1958. Hardtack I ble utført i Stillehavet ved Bikiniatollene Enewetakatollen og Johnston Atoll. 
Hardtack II ble utført senere det samme året ved Nevada Test Site samtidig som USA utførte den hemmelige Operation Argus over det sørlige Atlanterhavet i. september. Hardtack II bestod utelukkende av atmosfæriske og underjordiske tester med lav sprengkraft, og 17 ett-punkts sikkerhetstester (designtester for å kontrollere at fisjon ikke finner sted dersom bare deler av høyeksplosivladningen detonerer).
Det faktum at USA planla stans i prøvesprengningene, gjorde at amerikanske våpenlaboratorier intensiverte den teknologiske forskningen og utprøvingen av nye designløsninger. Etter avslutningen av Hardtack II, kunngjorde USA et ensidig stans i prøvesprengningene, noe som Sovjetunionen sluttet seg til i september 1961. I september 1961 gjenopptok Sovjetunionen prøøvesprengningen, og USA fulgte etter med Operation Nougat. Hardtack var etterfølgeren til Operation Plumbbob. 
Alle Hardtack I testene ble detonert fra lektere, og alle Hardtack II testene var underjordiske, med mindre annet er oppgitt:


== Hardtack I prøvesprengninger ==


== Hardtack II prøvesprengninger ==


== Noter ==


== Referanser ==
Chuck Hansen, U. S. Nuclear Weapons: The Secret History (Arlington: AeroFax 1988) ISBN 0517567407
«A Guide to Nuclear Weapons». The Nuclear Weapons Archive. 
«United States Nuclear Tests,. juli 1945 through. september 1992 (DOE/NV-209)» (PDF). U.S. Department of Energy Nevada Operations Office. 2000. Arkivert fra originalen (pdf) 12. oktober 2006. 


== Eksterne lenker ==
Operation HARDTACK Military Effects Studies Part I: Basic Effects Structures and Materiel (1958), Department of Defense dokumentarfilm, Lookout Mountain Laboratory USAF.
Operation HARDTACK Military Effects Studies Part II: Underwater Tests (1958), Department of Defense dokumentarfilm, Lookout Mountain Laboratory USAF.
Operation HARDTACK Military Effects Studies Part III: High Altitude Tests (1958), Department of Defense dokumentarfilm, Lookout Mountain Laboratory USAF.
Nedervetil

Nedervetil (finsk: Alaveteli) er en tidligere kommune i landskapet Österbotten i Finland. Kommunen hadde 1 797 innbyggere i 1963. Nedervetil var en svenskspråklig kommune (94,2 % svensktalende i 1960).
Kommunene Nedervetil og Terjärv ble slått sammen med Kronoby i 1969.
Nedervetil ligger i Perho ådal. Jordbruket er en viktig del av næringslivet.


== Eksterne lenker ==
Nedervetils nettside
Robert Enke

Robert Enke (født 24. august 1977 i Jena, død 10. november 2009 i Neustadt am Rübenberge) var tysk fotballspiller. Han spilte sist for Hannover 96 fra 2004 til 2009 som målvakt, og spilte også for Carl Zeiss Jena, Borussia Mönchengladbach, Benfica, FC Barcelona,  Fenerbahçe og Tenerife.
Han spilte åtte landskamper for Tyskland, og til sammen 196 kamper i Bundesliga.
Robert Enkes to år gamle datter døde av en medfødt hjertefeil i 2006. I mai 2009 adopterte han og hans kone en to måneder gammel pike. Enke tok sitt eget liv 10. november 2009. Kona sa i et møte med Hannover 96 at Robert Enke led av depresjoner. Robert Enkes kiste ble båret ut av AWD Arena 15. november 2009. 


== Referanser ==


== Eksterne lenker ==
(de) Offisielt nettsted 
(en) Robert Enke – kategori av bilder, video eller lyd på Commons 
(en) Robert Enke på Internet Movie Database 
(de) Robert Enke – Munzinger Sportsarchiv 
(en) Robert Enke – FIFA 
(fr) Robert Enke – LÉquipe 
(en) Robert Enke – Transfermarkt 
(en) Robert Enke – national-football-teams.com 
(en) Robert Enke – WorldFootball.net 
(en) Robert Enke – FootballDatabase.eu 
(de) Robert Enke – fussballdaten.de 
(en) Robert Enke – Soccerway 
(en) Robert Enke – EU-Football.info
Else Granheim

Else Hildegard Granheim (født 16. mars 1926 i Oslo, død 7. mars 1999) var en norsk bibliotekar, mest kjent som direktør for Statens bibliotektilsyn 1973–91.
Hun hadde eksamen fra Statens bibliotekskole 1949, og ble i 1950 ansatt i Statens biblioteksyn. Fra 1958 var hun nestleder ved embetet, fra 1971 var hun fungerende direktør og fra 1973 til pensjonsalderen var hun bibliotekdirektør.
Granheim hadde en rekke verv i forbindelse med direktørstillingen, mest fremtredende som president for den internasjonal bibliotekorganisasjonen IFLA 1979–85. Hun ble i 1989 utnevnt til ridder av 1. klasse av St. Olavs Orden.


== Referanser ==


== Kilder ==
(no) Else Granheim i Store norske leksikon
Antikk femkamp

Antikk femkamp, fra gresk pentathlon (πένταθλον), var en øvelse i antikkens olympiske leker fra 708 f.Kr. Øvelsen ble gjennomført på en dag og bestod av følgende fem øvelser: Et stadionløp (192,27 meter), diskoskast, spydkast, lengdehopp og til slutt bryting mellom de to beste etter fire øvelser. Mangekampen var lekenes store øvelse. I de moderne lekene har øvelsen blitt arrangert kun en gang i denne formen, under Jubileumslekene 1906. Pentathlon var med i øvelsesprogrammet for de første norgesmesterskapene i friidrett. Øvelsen er forløperen til mangekamp.
Asbjørn Lerheim

Asbjørn Vidar Wehn Lerheim (født 10. april 1931 i Eidsbygda i Romsdal, død 6. mars 2018) var en norsk generalmajor i Hæren.
Lerheim hadde en rekke stillinger i inn- og utland. Han tjenestegjorde blant annet i FN-styrken i Midtøsten 1958–1959, gikk Hærens Stabsskole i Oslo i 1966, og gikk Staff College i Camberley i England i 1967. Han var senere forsvarsattache ved de norske ambassadene i Moskva og Warszawa 1974–1977. Han var sjef for Troms Landforsvar 1983–1986. I 1986 ble han utnevnt til generalmajor og sjef for Distriktskommando Vestlandet. I kraft av denne stillingen var han kommandant på Bergenhus Festning i Bergen. Han gikk av for aldersgrensen i 1989.Som pensjonist var Lerheim engasjert i historieskrivning for Forsvaret og var i mange år arbeidende medeier i konsulentfirmaet «Follow Me».


== Bakgrunn ==
Lerheim var sønn av oberst og gårdbruker Engelbrekt Lerheim og lærer Johanna Wehn Lerheim.


== Referanser ==
Norsk Sceneinstruktørforening

Norsk Sceneinstruktørforening ble stiftet 1948 og er en politisk nøytral forening som har til formål å arbeide for teaterregissører og -instruktørers  interesser, både kunstnerisk og økonomisk.


== Eksterne lenker ==
Norsk Sceneinstruktørforening
Arkeologiåret 1821

Arkeologiåret 1821 er en oversikt over blant annet utgravninger, fødte og avdøde personer med tilknytning til arkeologi i 1821.


== Utforskninger ==
Oktober – John Gardner Wilkinson begynner et tolvårig opphold i Egypt hvor han kartlegger historiske steder.


== Funn ==


== Andre hendelser ==
«Egyptian Hall» i London viser artefakter fra oldtidens Egypt brakt til Storbritannia av Giovanni Battista Belzoni.
På denne tiden, om ikke spesielt dette året, utvikler Christian Thomsen, en dansk arkeolog, tre alderssystemer for å datere objekter i museer, «steinalderen», «bronsealderen» og «jernalderen».
På denne tiden, om ikke spesielt dette året, etablerer Boucher de Perthes en dypere forståelse av tid enn det som James Usher tidligere har etablert. Perthes fastslår at verden er betydelig eldre enn 4004 f.Kr., og gir dermed arkeologien en videre, mer realistisk tidsramme å arbeide med.


== Fødsler ==


== Dødsfall ==

		
		
		
		
		
		
		
		


== Se også ==
Oldtidens Egypt / Egyptologi


== Referanser ==
Patursson

Patursson (opprinnelig Pedersen) er en slekt fra Kirkjubøur på Færøyene. Den har hatt feste på Kirkjubøargarður siden 1557, så dagens kongsbonde er den 17. generasjon i sin slekt på gården. Slekten har fostret mange kjente åndsmennesker på Færøyene.


== Slektstre ==

Peder (Pætur) Poulsen (1807–1878), kongsbonde i Kirkjubøur, gift med Sigga Sophia Nolsøe, datter av Nólsoyar Páll.
Páll Patursson (Poul Pedersen) (1836–1893), kongsbonde i Kirkjubøur, gift med Elin Dalsgarð (Ellen Cathrine Djonesen).
Helena Patursson (1864–1916), redaktør og kvinnesaksforkjemper, ugift.
Jóannes Patursson (1866–1946), lagtings-, folketings- og landstingsmann, forfatter, dikter og kongskonge i Kirkjubøur, gift med Guðny Eiriksdóttir fra Karlsskáli i Reyðarfjörður på Island.Páll Patursson (1894–1967), kongsbonde i Kirkjubøur, gift med Morenza Mohr.
Jóannes Patursson (1917–1973), kongsbonde i Kirkjubøur, gift med Malan Anna Ranvør Hansen.
Páll Sverri Patursson (1944–2004), kongsbonde i Kirkjubøur.
Jóannes Patursson, kongsbonde i Kirkjubøur (17. generasjon), gift med Guðrið.
Tróndur Patursson (1944–), kunstner.
Hildigarð Patursson (1899–1980), gift med overlege Pauli Dahl.
Sjúrður Patursson (1903–1971), gift med Olga Holm.
Birna Patursson, gift med professor Jóhan Hendrik Winther Poulsen.
Erlendur Patursson (1913–1986), lagtings- og folketingsmann og fagforeningsleder, gift med Morid Holm.
Sigert Patursson (1869–1931), eventyrer og forfatter.
Sverri Patursson (1871–1960), ornitolog, skribent og miljøaktivist, gift med Agnes Linnemann.
Gazet Patursson (1879–1970), gartner og vitenskapsmann, gift med Frederikka Samuelsen.


== Referanser ==
Kjell Arve Husby

Kjell Arve Husby (født 6. september 1954) er en norsk trener fra Oppdal. 
Han var i flere år trener for Vebjørn Rodal,. Husby utviklet et treningsopplegg sammen med Rodal som brøt med opplegget til  det tradisjonsbundne friidrettsmiljøet. Treningen var lystbetont med opphold i skog og fjell. I 1994 kunne Husby klappe Rodal inn til sølv på 800 m under EM, og året etter ble det bronse i VM. Den store suksessen for kom i 1996, da Rodal løp inn til det historiske gulløpet under Sommer-OL i Atlanta. Sammen ga de ut humorboka Kryddergutane. 
Etter en opprivende strid mellom flere idrettjenter og Husby, brøt Vebjørn Rodal samarbeidet med han. I 2008 var Kjell Arve Husby tilbake som treningskonsulent for skiløperen Hilde Gjermundshaug Pedersen.


== Referanser ==


== Eksterne lenker ==
(en) Kjell Arve Husby på Internet Movie Database
Arkeologiåret 1820

Arkeologiåret 1820 er en oversikt over blant annet utgravninger, fødte og avdøde personer med tilknytning til arkeologi i 1820.


== Utgravninger ==
Første utgravninger på det galloromerske funnstedet i Grand, Vosges i Frankrike.


== Publiseringer ==
Narrative of the Operations and Recent Discoveries Within the Pyramids, Temples, Tombs, and Excavations in Egypt and Nubia av Giovanni Battista Belzoni
Første bind av American Antiquarian Societys Transactions. Med kart og beskrivelser av rester etter Mound Builders i Ohio av Caleb Atwater


== Funn ==
Venus fra Milo (Venus de Milo eller Afrodite fra Melos) blir oppdaget. Den er laget ca. 150 f.Kr. – 125 f.Kr. Den finnes nå i Louvre, Paris.
En statue av Ramses II blir oppdaget av Giovanni Battista Caviglia ved ptahtempelet i Mit-Rahina nær Memfis i Egypt.


== Fødsler ==

		
		
		


== Referanser ==
Absolutt bestemt straff

Absolutt bestemt straff er et begrep innen norsk strafferett. Det innebærer at loven angir en bestemt og nøyaktig straff. Finner domstolen den tiltalte skydig etter bestemmelsen har den ingen skjønnsrom for hverken straffeskjerpelse eller straffnedsettelse.
Absolutt bestemt straff er ikke vanlig i norsk rett. Kun to steder finner man eksempler på dette, ellers har domstolen alltid et visst rom for skjønn i straffeutmålingen, en strafferamme. Den ene bestemmelse med absolutt bestemt straff er straffelovens (1902) § 100: «Den, som bevirker eller medvirker til, at Kongen eller Regenten berøves Livet, straffes med Fængsel i 21 år.». Den andre bestemmelsen er den mililitære straffelovs § 79 som har tjenestens tap som eneste aktuelle straff.Det motsatte av absolutt bestemt straff er relativt bestemt straff.


== Referanser ==
Movik

Movik er et tettsted i Tromsø kommune i Troms og Finnmark. Det ligger på fastlandet, nordøst for Tromsø sentrum. Tettstedet hadde 367 innbyggere per 1. januar 2022.


== Referanser ==
Tektitansk

Tektitansk (b'a'aj, også kjent som teco) er et mayisk språk som snakkes av rundt 1 000 tektitanere, som hovedsakelig holder til i kommunen Tectitán i departementet Huehuetenango i Guatemala. Språket er nært beslekta med mam.


== Eksterne lenker ==
Tektitansk hos Ethnologue
Achi

Achi (achi') er et mayisk språk som er nært beslekta med quiché. Det snakkes av rundt 85 000 medlemmer achifolket, som hovedsakelig holder til i departementet Baja Verapaz i Guatemala.
Det er to hoveddialekter av achi: Cubulco-dialekten snakkes av om lag 48 000 mennesker i Cubulco-området vest for Rabinal, mens Rabinal-dialekten snakkes av rundt 37 000 mennesker i Rabinal-området.
Et av mesterverka fra den førkolumbiske perioden er Rabinal Achí, et teaterstykke skrevet på achi.


== Eksterne lenker ==
Cubulco-achi hos Ethnologue
Rabinal-achi hos Ethnologue